Základná škola s materskou školou Liptovská Teplá, Hlinisko 320, 034 83 Liptovská Teplá 044/4392223, skola@zstepla.sdu.sk

**Oznamujeme rodičom, že zápis detí do materskej školy na školský rok 2019/2020 bude prebiehať v dňoch**

**od 29. apríla 2019 do 3. mája 2019 (okrem stredy 1. mája 2019) v materskej škole v čase od 07. 00 do 16. 00 hod.**

Na predprimárne vzdelávanie v materských školách sa prijímajú deti v súlade s § 59 zákona č. 245/2008 Z. z. a v súlade § 3 vyhlášky Ministerstva školstva Slovenskej republiky č. 306/2008 Z. z. o materskej škole v znení vyhlášky Ministerstva školstva Slovenskej republiky č. 308/2009 Z. z. (ďalej len „vyhláška MŠ SR č. 306/2008 Z. z.“).

**Na zápis rodič (zákonný zástupca ) donesie vyplnenú žiadosť o prijatie dieťaťa do materskej školy a potvrdenie od všeobecného lekára pre deti a dorast o zdravotnej spôsobilosti dieťaťa dochádzať do materskej školy.** Žiadosť musí byť podpísaná obidvoma rodičmi, alebo zákonnými zástupcami . Žiadosť si môžete stiahnuť zo stránky školy https://zsltepla.edupage.org/

**Podmienky prijímania:**

* prednostne sa do MŠ prijímajú deti, ktoré dovŕšili piaty rok veku,
* deti s odloženým začiatkom plnenia povinnej školskej dochádzky,
* deti s dodatočne odloženým začiatkom plnenia povinnej školskej dochádzky.

**Ostatné podmienky prijímania detí:**

Ak je počet detí prihlásených do materskej školy na nasledujúci školský rok vyšší, ako je možné prijať v zmysle § 28 ods. 10 až 15 zákona č. 245/2008, riaditeľ ZŠ s MŠ rozhodne o prijatí podľa poradia:

 - deti, ktoré dovŕšia k 31. decembru vek päť rokov,

 - deti, ktoré dovŕšia k 31. augustu vek 4 roky,

 - deti, ktoré dovŕšia k 31. decembru vek 3 roky.

Prednostne budú ďalej prijaté deti, ktorých súrodenci už dochádzajú do danej MŠ.

Rozhodnutie o prijatí do materskej školy vydáva riaditeľ materskej školy do 30 dní odo dňa podania žiadosti.

Riaditeľ školy je oprávnený vyhovieť žiadosti o prijatie do MŠ bez použitia predchádzajúcich kritérií, po preskúmaní oprávnených požiadaviek rodičov.